Ego Johannes de Cruz, dominus de Annon, notum facio omnibus ad quos presentes littere pervenerint quod ego ecclesie Beati-Germani Autiss., Stephanum Copin, filium Garneri de Cheni et heredes sui corporis, pro uxore Bonieti de Altaripa, pro uxore Stephani Chastein de Monte, et pro uxore Petri Houart de Monte, in escambium dedi et concessi imperpetuum possidendos. Hoc autem escambium teneor facere laudari a domino a quo res de qua factum est dictum escambium movet; et eciam teneor dictum escambium garentire dicte ecclesie ergo omnes. Et quia sigillum non habeo, presentes litteras sigillo karissimi avunculi mei Guidonis, domini Arceiarum, feci sigillari in hujus rei testimonium et munimen. Actum, anno Domini Mº CCº XXXº IVº, mense julio.